Ferguson ei enää vähättele Manchester Cityä - Urheilu - Helsingin Sanomat
Ferguson ei enää vähättele Manchester Cityä
Jalkapallojoukkue Manchester Unitedin valmentaja Alex Ferguson ottaa jo paikalliskilpailija Manchester Cityn vakavasti. Joukkueet kohtaavat tulevana maanantaina ottelussa, joka voi pitkälti ratkaista Valioliigan mestaruuden.
Manchester Unitedin valmentaja Alex Ferguson (kesk.) ei enää suhtaudu paikalliskilpailija Manchester Cityyn vähätellen. (KUVA: ANDREW YATES AFP)
Julkaistu: 27.4.2012 14:13
Lontoo. Jalkapallojoukkue Manchester Unitedin valmentaja Alex Fergusonhttps://www.hs.fi/haku/?query=alex+ferguson ottaa jo paikalliskilpailija Manchester Cityn vakavasti. Joukkueet kohtaavat tulevana maanantaina ottelussa, joka voi pitkälti ratkaista Valioliigan mestaruuden.
Ennen ottelua United on kolme pistettä Cityn edellä. Ottelu, joka on molemmille joukkueille Valioliiga-kauden kolmanneksi viimeinen.
Vielä vuonna 2008 Ferguson kutsui Cityä "meluisiksi naapureiksi". Silloin abudhabilaiset sijoittajat olivat juuri ostaneet Cityn suurella rahalla. Ferguson on myös aiemmin sanonut, että Manchester Unitedin tärkein paikalliskilpailija on Liverpool. Nyt paikallisottelu Cityä vastaan on Fergusonin mukaan aivan yhtä tärkeä.
"Ehkei niinkään tunteiden vuoksi", Ferguson sanoo. "Mutta tärkeydellä mitattuna tämä on juuri nyt ehdottomasti Liverpoolia suurempi vastus, koska City on suora kilpailijamme.
Voitolla City nousisi liigakärkeen tasapisteisiin Unitedin kanssa, ja koska Cityn maaliero on parempi, voitto nostaisi Cityn erittäin lähelle mestaruuspokaalia.
1. lähtö ryhmäajo 2100 m 1 JULIA... 27.1.2004
Psykologi: Nadalin pullorivit viittaavat pakkoneuroosiin 22.1.2014
Arsenal jäi taas maaleitta Chelseaa vastaan 24.1.2016